Wanneer dink jy? - www.bybelkennis.co.za
Samuel Taylor Coleridge is in gesprek met ‘n Kwaker vrou wat hy ontmoet het. Hy vertel vir haar hoe hy sy lewe ingerig het sodat hy geen tyd mors nie. Terwyl hy aantrek en ontbyt eet, memoriseer hy Grieks. Hy kom met ‘n hele lys aktiwiteite wat sy verstand stimuleer – maak notas, lees, skryf, formuleer gedagtes en idees. Dit hou aan tot hy gaan slaap.
Die vrou luister onbeïndruk. Toe Coleridge nou klaar is, vra sy vir hom ‘n eenvoudige vraag: My friend, when dost thee think?
God het steeds probleme om tot ons deur te dring, want ons leef ons lewens teen ‘n geweldige pas. Daar is geen tyd vir nadenke oor sy woord nie; daar is geen tyd om God te antwoord as Hy roep nie. Moenie so rondhardloop nie – gaan sit en word rustig.